ซูเปอร์ จูเนียร์ - วิกิพีเดีย

# ซูเปอร์ จูเนียร์

### จากวิกิพีเดีย สารานุกรมเสรี

ซูเปอร์ จูเนียร์

ซูเปอร์ จูเนียร์ (อังกฤษ : Super Junior, เกาหลี : 슈퍼주니어) กลุ่มวงดนตรีบอยแบนด์จากประเทศเกาหลีใต้ ในสังกัดของ SM. Entertainment เดิมประกอบด้วยสมาชิกทั้งหมด 12 คน (ชาวเกาหลี 11 คน และชาวจีน 1 คน) โดยสมาชิกทั้งหมดของวงล้วนแล้วแต่ผ่านการคัดเลือกจากเวทีต่างๆ เข้ามา และทั้งหมดก็ล้วนแต่มีความสามารถที่มีลักษณะเฉพาะตัว โดยล้วนแล้วแต่ผ่านการทำงานในสายบันเทิงมาแล้ว ไม่ว่าจะเป็นงานด้านการแสดง พิธีกร หรือ นายแบบ

วงซูเปอร์ จูเนียร์ได้เปิดตัวและออกรายการโทรทัศน์ครั้งแรกที่สถานี SBS ในรายการ Ingigayo เมื่อวันที่ 6 พฤศจิกายน พ.ศ. 2548 พร้อมกับการแสดงในเพลง Twins (Knock Out) ซิ้งเกิ้ลแรกของพวกเขา ซึ่งภายหลังจากการแสดงครั้งนั้น ซูเปอร์ จูเนียร์ได้รับกระแสตอบรับเป็นอย่างดีจากแฟนเพลง และด้วยเหตุนี้เองที่ทำให้ทางต้นสังกัดตัดสินใจที่จะออกวางขายอัลบั้มเต็มอัลบั้มแรกของซูเปอร์ จูเนียร์ในวันที่ 5 ธันวาคม พ.ศ. 2548 โดยที่ก่อนหน้านี้นั้นซูเปอร์ จูเนียร์ ได้ออกซิงเกิ้ลพิเศษที่มีชื่อว่า Show me your love ร่วมกับสมาชิกร่วมค่ายอย่างวงทงบังชิงกิไปแล้ว เมื่อวันที่ 15 ธันวาคม พ.ศ. 2548

นอกจากความโด่งดังของซูเปอร์ จูเนียร์ในประเทศเกาหลีใต้บ้านเกิดแล้ว พวกเขายังเป็นที่รู้จักในต่างประเทศอีกด้วยโดยเฉพาะในประเทศไทย ที่พวกเขาได้มีโอกาสไปร่วมงาน "พัทยามิวสิกเฟสติวอล 2006" เมื่อวันที่ 17 - 19 มีนาคม พ.ศ. 2549 ที่ผ่านมา ซึ่งได้รับการตอบรับเป็นอย่างดี นอกจากนี้ในประเทศจีนเองพวกเขาก็มีเว็บไซต์ที่เหล่าแฟนคลับทำขึ้น และในช่วงเดือนมิถุนายนนี้พวกเขาอาจมีโอกาสได้ไปโปรโมทที่ประเทศจีนอีกด้วย

เมื่อเร็วๆ นี้ ภายหลังจากที่หมดช่วงโปรโมทอัลบั้มแรก นอกจากจะมีสมาชิกเพิ่มขึ้นมาอีก 1 คน ทำให้วงประกอบด้วยสมาชิก 13 คนแล้ว พวกเขาได้ออกซิงเกิ้ลใหม่ที่มีชื่อว่า U และ Endless Moment โดยทางต้นสังกัด SM. Entertainment ได้เปิดให้ดาวน์โหลดได้ที่เว็บไซต์ของ SM. Entertainment ฟรี ในวันที่ 25 และ 29 พฤษภาคม พ.ศ. 2549 ตามลำดับ เพื่อตอบแทนแฟนเพลงที่ให้การตอบรับซูเปอร์ จูเนียร์เป็นอย่างดี

ในช่วงต้นเดือนสิงหาคมที่ผ่านมิวสิควีดีโอใหม่ล่าสุดของพวกเขา ที่มีชื่อว่า Dancing Out ได้เริ่มออกอากาศตามสถานีโทรทัศน์ และซูเปอร์จูเนียร์ก็ได้ออกแสดงโปรโมทตามรายการโทรทัศน์สถานีต่างๆ โดยมิวสิควีดีโอเพลงนี้ถ่ายทำกันที่ประเทศมาเลเซีย เมื่อครั้งที่ซูเปอร์จูเนียร์ได้เป็นแขกรับเชิญพิเศษให้กับคอนเสริต์ของนักร้องร่วมค่ายอย่างทงบังชิงกิที่จัดขึ้นที่นั่นในช่วงเดือนกรกฏาคม อย่างไรก็ดีเหตุการณ์ที่ไม่มีใครคาดคิดก็เกิดขึ้นถึง 2 เรื่องเมื่อคุณพ่อของอีทงแฮ 1 ในสมาชิกในวงเกิดเสียชีวิตลงอย่างกระทันหันด้วยอาการป่วยเรื้อรังเมื่อวันที่ 8 สิงหาคม ทำให้สมาชิกในวงต้องเดินทางไปร่วมพิธีศพที่จัดขึ้นในวันที่ 10 สิงหาคม หลังจากเสร็จสิ้นงานพิธีศพแล้ว ในระหว่างการเดินทางกลับของ 1 ในสมาชิกในวง คิมฮีชอล ได้ประสบอุบัติเหตุทางรถยนต์ ทำให้ต้องเข้ารับการผ่าตัดที่ขา ซึ่งแพทย์ระบุว่าฮีชอลนั้นต้องพักงานนานเป็นเวลากว่า 3-6 เดือนด้วยกัน ส่งผลให้ซูเปอร์จูเนียร์จำเป็นต้องพักงานที่รับไว้ในช่วงหลังจากเหตุการณ์ครั้งนั้น 1 สัปดาห์เกือบทั้งหมด

## [แก้] สมาชิกในวง

เรียงจากซ้ายไปขวา อีทึก ฮีชอล ฮันเกิง เยซอง คังอิน
เรียงจากซ้ายไปขวา ชินดง ซองมิน อึนฮยอก ทงแฮ ชีวอน
เรียงจากซ้ายไปขวา รยออุก คิบอม คยูฮยอน

## [แก้] ผลงานเพลง

ซิงเกิ้ล Show me your love

##### [แก้] ธันวาคม 2005 - ซิงเกิ้ล Show me your love (ร่วมกับวง ทงบังชิงกิ)

- 1. Show me your love
- 2. I wanna hold you
- 3. I'm your man
- 4. Show me your love (Instrumental)

อัลบั้ม Super Junior 05

##### [แก้] ธันวาคม 2005 - อัลบั้ม Super Junior 05 (TWINS)

- 1. Miracle
- 2. Twins (Knock out)
- 3. You are the one
- 4. Rock this house
- 5. Way for love (차근차근)
- 6. So I
- 7. Over
- 8. Keep in touch
- 9. L.O.V.E
- 10.Believe
- 11.Twins (Knock out)Inst.

ซิงเกิ้ล U

##### [แก้] มิถุนายน 2006 - ซิงเกิ้ล U

- 1. U
- 2. Endless Moment
- 3. Lovely Day

อัลบั้ม '06 SUMMER SMTOWN

##### [แก้] มิถุนายน 2006 - อัลบั้ม '06 SUMMER SMTOWN

- 1. 태양은 가득히 (Red Sun)
- 2. 오아시스 (Oasis)
- 3. Dancing out (ซูเปอร์ จูเนียร์)
- 4. 한 여름 밤의 고백 (Summer night love)
- 5. TOUCH
- 6. Catch the shooting star
- 7. 너 없이 (without you)
- 8. Raindrops
- 9. Shake
- 10. Smile! (ซูเปอร์ จูเนียร์)
- 11. 태양은 가득히 (Red Sun) Instrumental

## [แก้] เว็บไซต์อื่น

- http://www.superjunior.in-th.net
- http://www.super-junior.co.kr
- http://www.gmminter.com/html/star/SuperJunior/

ดึงข้อมูลจาก "http://th.wikipedia.org../../../%E0%B8%8B/%E0%B8%B9/%E0%B9%80/%E0%B8%8B%E0%B8%B9%E0%B9%80%E0%B8%9B%E0%B8%AD%E0%B8%A3%E0%B9%8C_%E0%B8%88%E0%B8%B9%E0%B9%80%E0%B8%99%E0%B8%B5%E0%B8%A2%E0%B8%A3%E0%B9%8C.html".

หมวดหมู่: วงดนตรีเกาหลี

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- 한국어
- English